text: Beredskabsstyrelsen fordobler beredskabet
  03 januar 2012 kl. 11.57
  Beredskabsstyrelsen har forøget beredskabet, efter at DMI har udsendt stormvarsel og varsel om forhøjet vandstand.
  Beredsskabsstyrelsen har indkaldt ekstra mandskab som følgende af den kraftige blæst, der er på vej.
  Samlet er 45 befalingsmænd og værnepligtige klar til at assistere i det jyske - udover de 45, der udgør det normale beredskab.
  Derudover er der indkaldt frivillige.
  - Som altid bør man bruge sin sunde fornuft ? også når der er potentielt farligt vejr i sigte, siger Peter Kragh, der er souschef i Nationalt Beredskab i Beredskabsstyrelsen. 
  - Dette efterår og denne vinter har vi haft nogle ret kraftige storme, som har mindet os om rutinerne, når det blæser. Det gælder om at have respekt for naturkræfterne og så ellers bruge hovedet, siger han. 
  Beredskabsstyrelsen giver følgende råd:
  ? lyt til vejrudsigten og følg myndighedernes anvisninger
  ? fjern eller fastgør løse genstande omkring huset
  ? hav en lygte og en batteridrevet radio klar, hvis strømmen svigter
  